Държавен вестник, бр. 33, 2013 г., стр. 27

БРОЙ  33	
Д Ъ Р Ж А В Е Н  В Е С Т Н И К 	
СТР.  27  
(4) Независимият преносен оператор възста­
новява чрез цената за пренос определените от 
комисията технологични разходи по преноса 
на електрическа енергия.
Чл. 29. (1) Цената за достъп до разпреде­
лителната мрежа се образува въз основа на 
утвърдените прогнозни необходими годишни 
приходи съгласно чл. 9 и утвърденото прог­
нозно количество електрическа енергия за 
разпределение.
(2) Цената за пренос на електрическата 
енергия през разпределителната мрежа се 
образува въз основа на утвърдените прогнозни 
необходими годишни приходи съгласно чл. 9 
и утвърденото прогнозно количество електри­
ческа енергия за разпределение.
Чл. 30. Цените на предоставените на 
клиентите услуги, свързани с лицензионната 
дейност, се образуват на основата на опреде­
лени от комисията икономически обосновани 
разходи в съответствие с чл. 10. 
Чл. 31. (1) Цените за присъединяване на 
производители са индивидуални и включват 
действителните разходи за изграждане на 
съоръженията за присъединяване към мре­
жата на преносното или разпределителното 
предприятие. 
(2) Цените за присъединяване на мрежа на 
разпределително предприятие към мрежата на 
преносното предприятие са индивидуални и 
включват действителните разходи за изграж­
дане на съоръженията за присъединяване към 
мрежата на преносното предприятие. 
(3) В необходимите годишни приходи за 
дейностите по пренос на електрическа енер­
гия през електроразпределителната мрежа 
не се включват приходи за присъединяване 
на клиентите.
Чл. 32. (1) Цените за присъединяване на 
клиенти до електроразпределителните мрежи 
се образуват в зависимост от присъединява­
ната мощност в кВт и се разделят в следните 
основни групи: 
1. I група – до 6 кВт включително; 
2. II група – от 7 до 15 кВт включително; 
3. III група – от 16 до 50 кВт включително; 
4. IV група – от 51 до 100 кВт включително; 
5. V група – от 101 до 200 кВт включително; 
6. VI група – от 201 до 400 кВт включи­
телно; 
7. VII група – над 400 кВт. 
(2) В цените за присъединяване на кли­
енти към електроразпределителната мрежа 
се включват само разходи, които са пряко 
свързани с услугата, като тези разходи не са 
елемент на цените за достъп и пренос през 
електроразпределителната мрежа.
(3) Цените за присъединяване на обекти на 
клиенти към електроразпределителната мрежа 
в група VII – над 400 кВт, и за присъединяване 
към мрежи средно напрежение се определят 
по индивидуален проект и включват всички 
разходи, изчислени по разработен проект 
за присъединителните съоръжения, в обем, 
достатъчен за осигуряване на присъединява­
ната мощност. В цената за присъединяване се 
включват и разходите, които разпределител­
ното предприятие прави за присъединяване 
на повишената присъединена мощност към 
преносното предприятие. 
(4) Цената за присъединяване на клиенти 
в територии извън регулация на населените 
места се определя на база действително на­
правените разходи за изграждане на присъ­
единителните съоръжения по индивидуален 
проект. 
(5) Цените за присъединяване на клиенти 
към електроразпределителните мрежи за обек­
ти на клиенти в групи от IІІ до VI съдържат 
постоянна и променлива компонента в зави­
симост от точката на захранване и дължината 
на електропроводната линия. 
(6) Цените за присъединяване на клиенти 
към електроразпределителните мрежи за 
обекти на клиенти по ал. 1 в групи I и ІI 
съдържат само постоянна компонента. 
(7) Видовете разходи, приложими към 
ценообразуването на постоянната и промен­
ливата компонента, се класифицират по ико­
номически елементи, както следва: разходи 
за възнаграждения и осигуровки, разходи 
за материали, разходи за външни услуги и 
„други разходи“. 
Чл. 33. (1) Признатите от комисията раз­
ходи, които формират постоянната компонен­
та на цените за присъединяване, отразяват 
средните разходи за присъединяване за всяка 
група клиенти. В постоянната компонента, 
в зависимост от присъединената мощност, 
могат да се включват следните строително-
монтажни работи: 
1. монтаж на електромерно табло и обо­
рудването му; 
2. изграждане на проводната част за при­
съединяване на разстояние до 25 м; 
3. монтаж на необходимата за целта апа­
ратура, арматура и опроводяване в разпреде­
лителното табло в трансформаторния пост; 
4. изграждане на необходимата мощност 
в трансформаторния пост, включително не­
говата строителна част; 
5. монтаж на апаратите от измервателната 
система; 
6. увеличаване на договорената присъеди­
нена мощност на съществуващ присъединен 
обект; 
7. при обособяване на нов обект със са­
мостоятелно измерване на електрическата 
енергия чрез отделяне от съществуващ обект, 
който е присъединен към електроразпреде­
лителната мрежа; 
8. при промяна броя на фазите, независимо 
дали се променя договорената присъединена 
мощност;